सुपर डीलक्स (2019 फ़िल्म)
सुपर डीलक्स (अंग्रेज़ी: Super Deluxe) 2019 की भारतीय तमिल भाषा की फ़िल्म है। इसके निर्देशक त्यागराजन कुमारराजा हैं। फ़िल्म में विजय सेतुपति, फहाद फासिल, सामंथा रुथ प्रभु, रम्या कृष्णन, गायत्री और मिस्किन मुख्य भूमिकाओं में हैं। फ़िल्म की कहानी अलग-अलग व्यक्तियों के चार समूहों के इर्द-गिर्द घूमती है, जो खुद को सबसे अप्रत्याशित परिस्थितियों में पाते हैं। सुपर डीलक्स 28 मार्च 2019 को उत्तरी अमेरिकी प्रीमियर के बाद, 29 मार्च को सिनेमाघरों में रिलीज़ हुई। फ़िल्म को समीक्षकों से अत्यधिक सकारात्मक समीक्षाएँ मिलीं, जिसमें कुमारराजा के निर्देशन, कहानी, छायांकन और कलाकारों के प्रदर्शन (विशेष रूप से विजय सेतुपति, फहाद फासिल और अश्वनाथ अशोककुमार) की प्रशंसा की गई। फ़िल्म ने 67वें राष्ट्रीय फ़िल्म पुरस्कारों में विजय सेतुपति के लिए सर्वश्रेष्ठ सहायक अभिनेता का पुरस्कार जीता था।